АҞӘА, лаҵара 18 - Sputnik. Аԥсны АҶА аиҳабы Лев Кәыҵниа напхгара зиҭо аусбарҭа аусзуҩцәа адҵа риҭеит атәылаҿы атурсезон официалла ианалаго иахьмырԥшкәа уи аҽазыҟаҵара иалагарц азы, абри атәы аанацҳауеит АҶА апресс-маҵзура.
Кәыҵниа иазгәеиҭеит атәыла ауааԥсыреи асасцәеи акурорттә аамҭазы, Аԥсны амшын аҿы акәыз, ашьхараҿы акәыз, ршәарҭадара иахәҭоу ахылаԥшра аҭазарц. Аусбарҭа аиҳабы иара убас аҟәшақәа реиҳабацәа дҵас ириҭеит амшын аҭаларҭақәеи аиқәырхаратә пунктқәеи рҭагылазаашьа гәарҭарц. Аҽыкәабара аԥсҭазааразы ашәарҭара ахьаанарԥшуа аҭыԥқәа рҟны аӡҭалара шшәарҭоу ауаа иреилзыркаауа аҭыӡқәа дыргыларц рыдиҵеит.
Аԥсны АҶА зышәагаа маҷу ашхәақәа рзы аҟәша аиҳабы инапы ианҵоуп араионқәа рхадацәа ицырхырааны иахәҭоу агәаҭарақәа мҩаԥыргарц.
Акоронавирустә инфекциазы апандемиа иахҟьаны аԥсуа-аурыс ҳәаа аԥсшьаҩцәа рзы иаркуп, Аԥсны аиҳабыра аҵыхәтәантәи ақәҵарала, арҭ аԥкрақәа рашәара 1 аҟынӡа амч рымоуп.
Иара убас шәаԥхьар ҟалоит: